Тамыгъэхэр шIыкIэ зэфэшъхьафхэмкIэ агъэпсыщтыгъэх. Египет тхакIэр тштэмэ, ащ зы тамыгъэм зы гущыIэ къырагъэлъагъощтыгъ, гущыIэм пае, архъожъ сурэтым «хьарам» мэхьанэр къикIыщтыгъэ. Ау нахьыбэмкIэ тамыгъэ зэгогъэуцоныр агъэфедэщтыгъэ. ГущыIэм пае, тиIэрэ ыпэкIэ ящэнэрэ илъэс миным щыIэгъэ Китай иероглиф тхакIэм иероглифэу «цIыфыр» ыкIи иероглифэу «чъыгыр» къызэратхэрэр зэгогъэуцуагъэхэ зыхъукIэ «зыгъэпсэфын» мэхьанэр, «тыгъэр» ыкIи «мазэр» къызэратырэ тамыгъэхэр зызэгуагъэуцохэкIэ «нэфынэр» къагъэлъагъощтыгъэ.